TRC-HYDRO คว้างานก่อสร้างของกปภ. เกาะสมุย มูลค่า 858 ลบ.
กิจการร่วมค้า TRC-HYDRO ได้งานก่อสร้างของกปภ. เกาะสมุย มูลค่าโครงการ 858 ลบ.
31 ก.ค. 2558

บริษัท ทีอาร์ซี คอนสตรัคชั่น จำกัด (มหาชน) หรือ TRC ระบุว่า เมื่อวันที่ 29 ก.ค.58 กิจการร่วมค้าไฮโดรเท็คสหการ ได้ลงนามในสัญญารับเหมาก่อสร้างโครงการใหม่กับการประปาส่วนภูมิภาค (กปภ.) โดยเป็นโครงการรับเหมาก่อสร้างปรับปรุงขยายการประปาส่วนภูมิภาคสาขา เกาะสมุย อ.เกาะสมุย จ.สุราษฎร์ธานี ระยะที่ 1 ส่วนที่ 2 ซึ่งเป็นการวางท่อส่งน้ำจากอ.ดอนสัก-ลอดทะเล-เกาะสมุย มีมูลค่าโครงการ 858 ล้านบาท ระยะเวลางาน 540 วัน
สำหรับสัดส่วนการลงทุนในกิจการร่วมค้าดังกล่าว ประกอบด้วย บริษัท ไฮโดรเท็ค จำกัด (มหาชน) หรือ HYDRO ถือหุ้น 51% ,บริษัท สหการวิศวกร จำกัด ซึ่งเป็นบริษัทย่อยขง TRC ถือหุ้น 49%